cyanic-selkie/wikianc huggingface dataset:
प्वाइंट ब्रेक (२०१५ फ़िल्म)
विंग्स सीक्वेंस
विंगसूट द्वारा उड़ान भरनेवाला सीक्वेंस खासतौर पर फ़िल्म का अब तक का सबसे खतरनाक एवं जोखिम भरा स्टंट था जिसका फ़िल्मांकन स्विट्ज़रलैंड के वैलेनस्टेड में किया गया तथा जानकारी मुताबिक इसे अंजाम देने के लिए पाँच स्टंटमैन (जिनमें एक कैमरामैन भी मौजूद था), जिसमें सभी एक तंग घाटी के रास्ते गुजरते हुए उड़ान भरते हैं, जिनमें से एक इसे "द क्रेक" कहते हैं, तब उनकी गति १४५ मील/घंटे से ज्यादा की थी।[5] प्रबंधन को तब इस उड़ान की योजना को खराब मौसम की वजह से रद्द करना पड़ा, अंततः अगले दो हफ्तों बाद अगस्त २०१४ तक इसे संपन्न किया गया।[5][24] कोर ने जेब काॅर्लिस, की सेवा ली जो स्वयं एक पेशेवर स्काइ डाइवर है, उन्होंने से इस दृश्यांकनको समायोजित करने और अपने चुने गए विंगसूट खिलाड़ियों द्वारा स्टंट को पूरा करने में काफी मदद दी।[21] काॅर्लिस एवं उनकी चयनित टीम का नाम विश्व के बेहतरीन विंगसूट चालकों में शुमार है, जिनको करीब १७,००० आसमानी छलाँग और गत २० वर्षों का अनुभव है, जिनमें से एक हजार बेस जंप और ऐसे ही हजार बार विंगसूट जंपों का अनुभव है।[9] काॅर्लिस भी उड़ाकों में से एक हिस्सा लेना चाहते थे, लेकिन ऐसा संभव ना सका, चुंकि वह हाल ही में घुटने की सर्जरी से स्वस्थ होकर लौटे थे सो सूट की दौरान, उन्होंने उस सलीब के आकार के अस्थि बंधन के फ़िल्मांकन को पहले ही अलग कर लिया।
ब्रह्मपुत्र नदी
ब्रह्मपुत्र भारत की प्रमुख नदियों में से एक है। यह तिब्बत, भारत तथा बांग्लादेश से होकर बहती है। ब्रह्मपुत्र का उद्गम हिमालय के उत्तर में तिब्बत के पुरंग जिले में स्थित मानसरोवर झील के निकट होता है, जहाँ इसे यरलुङ त्सङ्पो कहा जाता है। तिब्बत में बहते हुए यह नदी भारत के अरुणांचल प्रदेश राज्य में प्रवेश करती है। आसाम घाटी में बहते हुए इसे ब्रह्मपुत्र और फिर बांग्लादेश में प्रवेश करने पर इसे जमुना कहा जाता है। पद्मा (गंगा) से संगम के बाद इनकी संयुक्त धारा को मेघना कहा जाता है, जो कि सुंदरबन डेल्टा का निर्माण करते हुए बंगाल की खाड़ी में जाकर मिल जाती है।
अपवाह तन्त्र
इस नदी का उद्गम तिब्बत में कैलाश पर्वत के निकट जिमा यॉन्गजॉन्ग झील है। आरंभ में यह तिब्बत के पठारी इलाके में, यार्लुंग सांगपो नाम से, लगभग 4000 मीटर की औसत उचाई पर, 1700 किलोमीटर तक पूर्व की ओर बहती है, जिसके बाद नामचा बार्वा पर्वत के पास दक्षिण-पश्चिम की दिशा में मुङकर भारत के अरूणाचल प्रदेश में घुसती है जहां इसे सियांग कहते हैं।
उंचाई को तेजी से छोड़ यह मैदानों में दाखिल होती है, जहां इसे दिहांग नाम से जाना जाता है। असम में नदी काफी चौड़ी हो जाती है और कहीं-कहीं तो इसकी चौड़ाई 10 किलोमीटर तक है। डिब्रूगढ तथा लखिमपुर जिले के बीच नदी दो शाखाओं में विभक्त हो जाती है। असम में ही नदी की दोनो शाखाएं मिल कर मजुली द्वीप बनाती है जो दुनिया का सबसे बड़ा नदी-द्वीप है। असम में नदी को प्रायः ब्रह्मपुत्र नाम से ही बुलाते हैं, पर बोडो लोग इसे भुल्लम-बुथुर भी कहते हैं जिसका अर्थ है- कल-कल की आवाज निकालना।
मुहाना
इसके बाद यह बांग्लादेश में प्रवेश करती है जहां इसकी धारा कई भागों में बट जाती है। एक शाखा गंगा की एक शाखा के साथ मिल कर मेघना बनाती है। सभी धाराएं बंगाल की खाङी में गिरती है।
सिंचाई और बाढ़ नियंत्रण
1954 के बाद बाढ़ नियंत्रण योजनाएँ और तटबंधों का निर्माण प्रारम्भ किए गए थे, बांग्लादेश में यमुना नदी के पश्चिम में दक्षिण तक बना ब्रह्मपुत्र तटबंध बाढ़ को नियंत्रित करने में सहायक सिद्ध होता है। तिस्ता बराज परियोजना, सिंचाई और बाढ़, दोनों की सुरक्षा योजना है। ब्रह्मपुत्र या असम घाटी से बहुत थोड़ी विद्युत पैदा की जाती है। जबकि उसकी अनुमानित क्षमता काफ़ी है। अकेले भारत में ही यह लगभग हो सकती है 12,000 मेगावाट है। असम में कुछ जलविद्युत केन्द्र बनाए गए हैं। जिनमें से सबसे उल्लेखनीय 'कोपली हाइडल प्रोजेक्ट' है और अन्य का निर्माण कार्य जारी है।
नौ-संचालन और परिवहन
असम और बांग्लादेश के भारी वाले क्षेत्रों में बहने के कारण ब्रह्मपुत्र सिंचाई से ज़्यादा अंतःस्थलीय नौ—संचालन के लिए महत्त्वपूर्ण है। नदी ने पंश्चिम बंगाल और असम के बीच पुराने समय से एक जलमार्ग बना रखा है। यद्यपि यदा—कदा राजनीतिक विवादों के कारण बांग्लादेश जाने वाला यातायात अस्त—व्यस्त हुआ है। ब्रह्मपुत्र बंगाल के मैदान और असम से समुद्र से 1,126 किलोमीटर की दूरी पर डिब्रगढ़ तक नौकायन योग्य है। सभी प्रकार के स्थानीय जलयानों के साथ ही यंत्रचालित लान्च और स्टीमर भारी भरकम कच्चा माल, इमारती लकड़ी और कच्चे तेल को ढोते हुए आसानी से नदी मार्ग में ऊपर और नीचे चलते हैं।
1962 में असम में गुवाहाटी के पास सड़क और रेल, दोनों के लिए साराईघाट पुल बनने तक ब्रह्मपुत्र नदी मैदानों में अपने पूरे मार्ग पर बिना पुल के थी। 1987 में तेज़पुर के निकट एक दूसरा कालिया भोमौरा सड़क पुल आरम्भ हुआ। ब्रह्मपुत्र को पार करने का सबसे महत्त्वपूर्ण और बांग्लादेश में तो एकमात्र आधन नौकाएँ ही हैं। सादिया, डिब्रगढ़, जोरहाट, तेज़पुर, गुवाहाटी, गोवालपारा और धुबुरी असम में मुख्य शहर और नदी पार करने के स्थान हैं। बांग्लादेश में महत्त्वपूर्ण स्थान हैं, कुरीग्राम, राहुमारी, चिलमारी, बहादुराबाद घाट, फूलचरी, सरीशाबाड़ी, जगन्नाथगंज घाट, नागरबाड़ी, सीरागंज और गोउंडो घाट, अन्तिम रेल बिन्दु बहादुराबाद घाट, फूलचरी, जगन्नाथगंज घाट, सिराजगंज और गोवालंडो घाट पर स्थित है।
अध्ययन और अन्वेषण
ब्रह्मपुत्र का ऊपरी मार्ग 18वीं शताब्दी में ही खोज लिया गया था। हालाँकि 19वीं शताब्दी तक यह लगभग अज्ञात ही था। असम में 1886 में भारतीय सर्वेक्षक किंथूप (1884 में प्रतिवेदित) और जे.एफ़. नीढ़ैम की खोज ने त्सांग्पो नदी को ब्रह्मपुत्र के ऊपरी मार्ग के रूप में स्थापित किया। 20वीं शताब्दी के प्रथम चतुर्थांश में कई ब्रिटिश अभियानों ने त्सांग्पो की धारा के प्रतिकूल जाकर तिब्बत में जिह—का—त्से तक नदी के पहाड़ी दर्रों की खोज की।
हाहारा
हाहारा (Hahara) भारत के असम राज्य के कामरूप महानगर ज़िले में स्थित एक गाँव है।
रूपौली विधानसभा निर्वाचन क्षेत्र, बिहार
रुपौली विधान सभा निर्वाचन क्षेत्र, बिहार के पूर्णिया जिले की एक विधानसभा निर्वाचन क्षेत्र है।
बसावाराज पाटिल
बसावाराज पाटिल भारत के वरिष्ठ सदन राज्यसभा के सदस्य हैं।
करीलिया गाँव, कोइल (अलीगढ़)
}
करीलिया कोइल, अलीगढ़, उत्तर प्रदेश स्थित एक गाँव है।
बन्दर का काटना
आमतौर पर लोगों को केवल इस बात की जानकारी होती है कि कुत्ता काटे तो क्या करना है। उन्हें यह पता है कि रेबीज का इन्जेक्शन लगाना जरूरी है, लेकिन रेबीज केवल कुत्तों के ही काटने से नहीं बंदर, बिल्ली के काटने से भी रेबीज हो सकता है। इसके अलावा पालतू पशु जैसे गाय, बैल, घोड़ा, बकरी आदि भी रेबीज का कारण बन सकते हैं। इन जानवरों के काटने या नाखून लगाने के साथ ही इनकी लार या इनके नाखूनों में मौजूद विषाणुओं के जरिए रेबीज बीमारी के वायरस व्यक्ति के शरीर में प्रवेश कर जाते हैं। कुत्तों के बाद बंदरों के काटने के मामले भारत में दूसरे नंबर पर आते हैं। बंदरों के काटने पर केवल चोट ही नहीं लगती बल्कि जानलेवा बीमारियां भी हो सकती हैं, जिनमें घाव में संक्रमण, रेबीज के अलावा हर्पीज भी शामिल है।
भारत में बढ़्ती संख्या
जैसाकि ऊपर स्पष्ट लिया जा चुका है कि विश्वभर में कुत्तों के बाद बंदरों के काटने के मामले भारत में दूसरे नंबर पर आते हैं। यह संख्या विशेष रूप से गाँव और जंगल से सटे स्थानों में ज़्यादा है। हरियाणा राज्य के एक  अकेले ज़िले झज्जर की बात करें तो यहाँ के सिविल अस्पताल में जून 2022 माह में बंदर व कुत्ते काटने के दोनों को मिला कर करीब 200 मरीज़ आए थे। जिन्हें इलाज् हेतू रेबीज़ का इंजेक्शन लगाया जा चुका है।
इलाज
बंदर के काटने से होने वाले घाव का इलाज भी कुत्ते के काटने से बने घाव की तरह ही किया जाता है। साबुन और पानी से इस घाव को कुछ सैकंड नहीं, 5-10 मिनट तक धोएं। इस पर डिटॉल, बीटाडीन जैसे एंटीसेप्टिक लगाए। सिर्फ कुत्ते के काटने से ही रेबीज होता है। बंदर के काटने से नहीं। यह गलत धारणा है। इसके काटने से भी रेबीज हो सकता है। इसलिए घाव धोने के तुरंत बाद डॉक्टर से संपर्क करें। चौबीस घंटे में रेबीज का इंजेक्शन लगवाएं। घाव की गंभीरता के आधार पर इस इंजेक्शन की कम से कम तीन और ज्यादा से ज्यादा पांच डोज देते हैं।
दुनियाभर की समस्या
पूरे दक्षिण अमेरिका (America) और एशिया (Asia) की तो यहां बंदरों द्वारा लोगों को काटा जाना आम बात है।बंदर ब्राजील (Brazil),भारत और इंडोनेशिया (Indonesia) सहित घनी आबादी वाले क्षेत्रों की एक मुख्य समस्या हैं। यहां बंदरों द्वारा लोगों को काटे जाने की संभावना इतनी अधिक है, कि इसकी कल्पना भी नहीं की जा सकती है।अपने आकार के कारण बंदर मजबूत होते हैं,इसलिए ये किसी पर भी हमला कर सकते हैं।जब वे किसी पर हमला करते हैं, तो सबसे पहले वे अपने तेज दांतों वाले शक्तिशाली जबड़े से उस व्यक्ति को काटते हैं।एक बंदर के काटने से ऊतक नष्ट हो सकता है, लेकिन उससे भी महत्वपूर्ण खतरा यह है, कि इसके काटने से अनेकों बैक्टीरिया और विषाणु आपके शरीर में प्रवेश कर सकते हैं, जो कि उसके मुंह में मौजूद होते हैं।अधिकांश स्तनधारियों की तरह,बंदर रेबीज (Rabies) का वाहक हो सकता है और उसे प्रसारित कर सकता है। यदि बंदर के काटने के बाद इसे अनुपचारित छोड़ दिया जाए तो यह मनुष्य के लिए 100% घातक हो सकता है।
काका कालेलकर
काका कालेलकर (1885 - 21 अगस्त 1981) के नाम से विख्यात दत्तात्रेय बालकृष्ण कालेलकर भारत के प्रसिद्ध शिक्षाशास्त्री, पत्रकार और स्वतंत्रता संग्राम सेनानी थे। काकासाहेब कालेलकर ने गुजराती और हिन्दी में साहित्यरचना की। उन्होने हिन्दी की महान सेवा की। उनके द्वारा रचित जीवन–व्यवस्था  नामक निबन्ध–संग्रह के लिये उन्हें सन् 1965 में साहित्य अकादमी पुरस्कार से सम्मानित किया गया।
वे साबरमती आश्रम के सदस्य थे और अहमदाबाद में गुजरात विद्यापीठ की स्थापना में उन्होंने महत्वपूर्ण योगदान दिया। गांधी जी के निकटतम सहयोगी होने का कारण ही वे 'काका' के नाम से जाने गए। वे सर्वोदय पत्रिका के संपादक भी रहे। 1930 में पूना का यरवदा जेल में गांधी जी के साथ उन्होंने महत्वपूर्ण समय बिताया।
जीवन
उनका जन्म 1 दिसम्बर 1885 को महाराष्ट्र के सतारा में हुआ था तथा मृत्यु 21 अगस्त 1981। का परिवार मूल रूप से कर्नाटक के करवार जिले का रहने वाला था और वे वोक्कलिगा कृषक समुदाय से आते थे और उनकी मातृभाषा कोंकणी थी। लेकिन सालों से गुजरात में बस जाने के कारण गुजराती भाषा पर उनका बहुत अच्छा अधिकार था और वे गुजराती के प्रख्यात लेखक समझे जाते थे।
जिन नेताओं ने राष्ट्रभाषा प्रचार के कार्य में विशेष दिलचस्पी ली और अपना समय अधिकतर इसी काम को दिया, उनमें प्रमुख काकासाहब कालेलकर का नाम आता है। उन्होंने राष्ट्रभाषा के प्रचार को राष्ट्रीय कार्यक्रम के अंतर्गत माना है। दक्षिण भारत हिंदी प्रचार सभा के अधिवेशन में (1938) भाषण देते हुए उन्होंने कहा था, हमारा राष्ट्रभाषा प्रचार एक राष्ट्रीय कार्यक्रम है।
उन्होंने पहले स्वयं हिंदी सीखी और फिर कई वर्षतक दक्षिण में सम्मेलन की ओर से प्रचार-कार्य किया। अपनी सूझ-बूझ, विलक्षणता और व्यापक अध्ययन के कारण उनकी गणना प्रमुख अध्यापकों और व्यवस्थापकों में होने लगी। हिंदी-प्रचार के कार्य में जहाँ कहीं कोई दोष दिखाई देते अथवा किन्हीं कारणों से उसकी प्रगति रुक जाती, गांधी जी काका कालेलकर को जाँच के लिए वहीं भेजते। इस प्रकार के नाज़ुक काम काका कालेलकर ने सदा सफलता से किए। इसलिए 'राष्ट्रभाषा प्रचार समिति' की स्थापना के बाद गुजरात में हिंदी-प्रचार की व्यवस्था के लिए गांधी जी ने काका कालेलकर को चुना। काका साहब की मातृभाषा मराठी थी। नया काम सौंपे जाने पर उन्होंने गुजराती का अध्ययन प्रारंभ किया। कुछ वर्ष तक गुजरात में रह चुकने के बाद वे गुजराती में धाराप्रवाह बोलने लगे। साहित्य अकादमी में काका साहब गुजराती भाषा के प्रतिनिधि रहे। गुजरात में हिंदी-प्रचार को जो सफलता मिली, उसका मुख्य श्रेय काका साहब को है।
कार्यक्षेत्र
आचार्य काका साहब कालेलकर जी का नाम हिंदी भाषा के विकास और प्रचार के साथ जुड़ा हुआ है। 1938 में दक्षिण भारत हिंदी प्रचार सभा के अधिवेशन में भाषण देते हुए उन्होंने कहा था,"राष्ट्रभाषा प्रचार हमारा राष्ट्रीय कार्यक्रम है।" अपने इसी वक्तव्य पर दृढ़ रहते हुए उन्होंने हिंदी के प्रचार को राष्ट्रीय कार्यक्रम का दर्जा दिया।
काका कालेलकर उच्चकोटि के विचारक और विद्वान थे। उनका योगदान हिंदी-भाषा के प्रचार तक ही सीमित नहीं था। उनकी अपनी मौलिक रचनाओं से हिंदी साहित्य समृद्ध हुआ है। सरल और ओजस्वी भाषा में विचारपूर्ण निबंध और विभिन्न विषयों की तर्कपूर्ण व्याख्या उनकी लेखन-शैली के विशेष गुण हैं। मूलरूप से विचारक और साहित्यकार होने के कारण उनकी अभिव्यक्ति की अपनी शैली थी, जिसे वह हिंदी-गुजराती, मराठी और बंगला में सामान्य रूप से प्रयोग करते थे। उनकी हिंदी-शैली में एक विशेष प्रकार की चमक और व्यग्रता है जो पाठक को आकर्षित करती है। उनकी दृष्टि बड़ी सूक्ष्म थी, इसलिए उनकी लेखनी से प्रायः ऐसे चित्र बन पड़ते हैं जो मौलिक होने के साथ-साथ नित्य नये दृष्टिकोण प्रदान करते रहें। उनकी भाषा और शैली बड़ी सजीव और प्रभावशाली थी। कुछ लोग उनके गद्य को पद्यमय ठीक ही कहते हैं। उसमें सरलता होने के कारण स्वाभाविक प्रवाह है और विचारों का बाहुल्य होने के कारण भावों के लिए उड़ान की क्षमता है। उनकी शैली प्रबुद्ध विचार की सहज उपदेशात्मक शैली है, जिसमें विद्वत्ता, व्यंग्य, हास्य, नीति सभी तत्व विद्यमान हैं।
काका साहब मँजे हुए लेखक थे। किसी भी सुंदर दृश्य का वर्णन अथवा पेचीदा समस्या का सुगम विश्लेषण उनके लिए आनंद का विषय रहे। उन्होंने देश, विदेशों का भ्रमण कर वहाँ के भूगोल का ही ज्ञान नहीं कराया, अपितु उन प्रदेशों और देशों की समस्याओं, उनके समाज और उनके रहन-सहन उनकी विशेषताओं इत्यादि का स्थान-स्थान पर अपनी पुस्तकों में बड़ा सजीव वर्णन किया है। वे जीवन-दर्शन के जैसे उत्सुक विद्यार्थी थे, देश-दर्शन के भी वैसे ही शौकिन रहे।
काका कालेलकर की लगभग 30 पुस्तकें प्रकाशित हुई जिनमें अधिकांश का अनेक भारतीय भाषाओं में अनुवाद हुआ। उनकी कुछ प्रमुख रचनाएँ ये हैं-
काका कालेलकर सच्चे बुद्धिजीवी व्यक्ति थे। लिखना सदा से उनका व्यसन रहा। सार्वजनिक कार्य की अनिश्चितता और व्यस्तताओं के बावजूद यदि उन्होंने बीस से ऊपर ग्रंथों की रचना कर डाली इस पर किसी को आश्चर्य नहीं होना चाहिए। इनमें से कम-से-कम 5-6 उन्होंने मूल रूप से हिंदी में लिखी। यहाँ इस बात का उल्लेख भी अनुपयुक्त न होगा कि दो-चार को छोड़ बाकी ग्रंथों का अनुवाद स्वयं काका साहब ने किया, अतः मौलिक हो या अनूदित वह काका साहब की ही भाषा शैली का परिचायक हैं। हिंदी में यात्रा-साहित्य का अभी तक अभाव रहा है। इस कमी को काका साहब ने बहुत हदतक पूरा किया। उनकी अधिकांश पुस्तकें और लेख यात्रा के वर्णन अथवा लोक-जीवन के अनुभवों के आधार पर लिख गए। हिंदी, हिंदुस्तानी के संबंध में भी उन्होंने कई लेख लिखे।
राष्ट्रभाषा प्रचार समिति, वर्धा
राष्ट्रभाषा प्रचार समिति, महाराष्ट्र के वर्धा में स्थित एक हिन्दी सेवी संस्था है जिसकी स्थापना सन् १९३६ ई. में हुई। इसके संस्थापकों में राष्ट्रपिता महात्मा गाँधी, डॉ॰ राजेन्द्र प्रसाद, राजर्षि पुरुषोत्तमदास टंडन, पं॰ जवाहरलाल नेहरू, श्री सुभाषचन्द्र बोस, आचार्य नरेन्द्र देव, आचार्य काका कालेलकर, सेठ जमनालाल बजाज, बाबा राघवदास, श्री शंकरदेव, पं॰ माखनलाल चतुर्वेदी, श्री हरिहर शर्मा, पं॰ वियोगी हरि, श्री नाथसिंह, श्री श्रीमन्नारायण अग्रवाल, बृजलाल बियाणी एवं श्री नर्मदाप्रसाद सिंह प्रमुख थे।
समिति की भारत के विभिन्न प्रदेशों में २५ से अधिक राज्य इकाइयाँ हैं और भारत के बाहर बीस देशों में उसकी शाखाएँ हैं। राष्ट्रभाषा प्रचार समिति, के सुझाव के आधार पर ही १४ सितम्बर को हिन्दी दिवस के रूप में मनाया जाता है।
विश्वभर हिन्दी का प्रचार एवं प्रसार हो, इस लक्ष्य के साथ राष्ट्रभाषा प्रचार समिति एक स्वंय-संचालित संस्था के रूप में प्रतिस्थापित हुई, जिसका नाम 'राष्ट्रभाषा प्रचार समिति ज्ञान मंडल' है। इस मंडल द्वारा दूररवर्त शिक्षा के अन्तर्गत विभिन्न शैक्षिक कार्यक्रम को प्रस्तावित करता है।
परिचय
एक राष्ट्र और एक राष्ट्रभाषा का पवित्र संकल्प लेकर गाँधीजी ने इस समिति की प्राण प्रतिष्‍ठा की और उनकी परिकल्पनाओं को मूर्त रूप देने में डॉ राजेन्द्र प्रसाद, जवाहरलाल नेहरू, नेताजी सुभाषचन्द्र बोस, वल्लभ भाई पटेल, जमनालाल बजाज, चक्रवर्ती राजगोपालाचारी, पुरुषोत्तम दास टंडन, काकासाहब कालेलकर, माखनलाल चतुर्वेदी, आचार्य नरेन्द्र देव आदि महापुरुषों ने जो अथक परिश्रम किया, वह इतिहास के पन्नों पर सुनहरे अक्षरों में लिखा गया है।
संस्था का कार्यक्षेत्र
समिति का कार्यक्षेत्र प्रमुख रूप से गुजरात, महाराष्ट्र, मुम्बई, विदर्भ, मराठवाडा, मध्यप्रदेश, छत्तीसगढ, झारखंड, राजस्थान, दिल्‌ली, असम, अरूणाचल प्रदेश, नागालैंड, मेघालय, मिजारम, मणिपुर, त्रिपुरा, सिक्किम, बंगाल, उत्कल, जम्मु-कश्मीर, अन्दमान-निकोबार, गोवा, हरियाणा आदि प्रदेश। उसी तरह विदेश में जैसे दक्षिण अफ्रीका, पूर्व अफ्रीका, अमेरिका, सुरीनाम, अरब, सुदान, इटली, मॉरिशस, जपान, म्यॉमा (बर्मा), नीदरलैण्ड, फीजी द्वीप, युनाइटेड किंग्डम, जर्मनी, थाईलैण्ड, बेहरीन, मस्कत, जावा, श्रीलंका आदि भी है।
राष्ट्रभाषा पुस्तकालय
शिक्षकों, विद्यार्थियों, प्रचारकों और समिति कार्यालय को भी सन्दर्भ के लिए पुस्तकों की आवश्यकता अनुभव की गाइयौर सन १९३७ में ही 'राष्ट्रभाषा पुस्तकालय' का श्रीगणेश हुआ। प्रारंभ में मात्र ३९ पुस्तकों से आज ३०,००० के आसपास तक पुस्तकों का संग्रह का यह सफ़र चल रहा है। करीब ५८ पत्रिकाएँ, १८ दैनिक समाचार पत्र भी नियमित रूप से पुस्तकालय में आते रहते हैं। विद्यार्थी, शोधार्थी, अध्यापक तथा साहित्यकार, साहित्यप्रेमी इस पुस्तकालय का पूरा लाभ उठाते हैं।
राष्ट्रभाषा प्रेस
समिति का सारा प्रकाशन, परीक्षा में लगनेवाली विभिन्न परिपत्रों की छपाई समिति के अपने प्रेस में होता है। इस प्रेस में सारा कार्य कंप्यूटर से संचालित होता है। चार रंगों की छपाई भी यहाँ होती है। आधुनिक मशीनों के कारण यह विदर्भ में कुछ इने गिने प्रेसों में गिना जाता है।
स्थापना के दिन से आज तक समिति की विभिन्न परीक्षाओं की पुस्तकें, सहायक पुस्तकें तथा अन्य हिन्दी से संबंधित पुस्तकें समिति द्वारा समय समय पर प्रकाशित की जाती है।
प्रकाशन
स्थापना के दिन से आज तक समिति की विभिन्न परीक्षाओं की पुस्तकें, सहायक पुस्तकें तथा अन्य हिन्दी से संबंधित पुस्तकें समिति द्वारा समय समय पर प्रकाशित की जाती है।
भारत भारती पुस्तक माला
राष्ट्रभाषा हिन्दी का प्रचार संपूर्ण भारत में होना तो आवश्यक है ही, ताकि प्रत्येक भारतीय दूसरे प्रदेशों के निवासियों के साथ संपर्क स्थापित कर सकें तथा एक दूसरे के साथ सामान्य व्यवहार कर सकें। भाषा व्यवहार सरल होना भी आवश्यक है, अपितु हर प्रदेश के नागरिक दूसरे प्रदेश की भाषाओं का भी ज्ञान प्राप्त कर लें। भारतीय भाषा में शब्द साम्य बहुत बड़ी मात्रा में है। इस लिए इन भाषाओं का सीखना उतना कठिन नहीं है, किंतु दूसरे प्रदेश की भाषा सीखने में लिपि की भिन्नता एक बड़ी बाधा है।
समिति ने चाहा कि भारत का प्रत्येक व्यक्ति दूसरे प्रदेश की भाषाओं से परिचित हों. इसी उद्देश्य से समिति ने भारत भारती नामक तेरह भाषाओं की तेरह छोटी - छोटी पुस्तकें प्रकाशित की है। सभी भाषाओं को देवनागरी में प्रस्तुत किया गया है। इन पुस्तकों के द्वारा इन तेरह भाषाओं में से किसी भी भाषा का सामान्य ज्ञान आसानी से प्राप्त किया जा सकता है तथा सामान्य व्यवहार की कठिनाई दूर हो सकती है। इसि तरह कवि श्री माला भी विशेष उल्लेखनीय है।
पत्रिका
राष्ट्रभाषा पत्रिका (मासिक):
जुलाई १९४३ में राष्ट्रभाषा के प्रचार कार्य को गति देने तथा प्रचारकों से निरंतर संपर्क बनाए रखने के लिए "राष्ट्रभाषा" पत्रिका निकली और उसे नियमित रूप से प्रकाशित किया जाने लगा. सन १९४२-४३ में स्वतंत्रता आंदोलन के कारण देश में उथल- पुथल के दिन थे। समाचार पत्र के प्रकाशन में विभिन्न प्रकार की कठिनाईयाँ आ रही थीं, जिसमें कागज की कमी सबसे अधिक थी। सभी कठिनाई पार करते हुए इस पत्रिका का प्रकाशन जारी है।
प्रधान संपादक : प्रा. अनन्तराम त्रिपाठी
पता : राष्ट्रभाषा प्रचार समिति, वर्धा ४४२००३ (महाराष्ट्र)
उपलब्धियाँ
राष्ट्रभाषा प्रचार समिति, वर्धा गांधीजी के सिद्धांतो के अनुरूप देशभर में फैले हजारो अवैतनिक, सेवाभावी तथा रचनात्मक कार्यों में रूचि रखने वाले प्रचारकों के माध्यम से हिन्दी का प्रचार कर रही है। अब तक करीब एक करोड़ साठ लाख हिंदीतर भाषियों को हिन्दी में प्रवीणता दिलाई गई है।
राष्ट्रभाषा हिन्दी के प्रचार-प्रसार का काम करते हुए समिति ने यह अनुभव किया की दुनिया के सबसे बड़े जनतांत्रिक देश की राष्ट्रभाषा और राजभाषा हिन्दी विभिन्न देशों में बोली जा रही है तथा विश्व के करीब १२० विश्वविद्यालयों में उसके अध्ययन – अध्यापन एवं उसमें शोधकार्य की व्यवस्था है तो यह उचित समझा गया की हिन्दी को विश्वभाषा के रूप में विकसित करने की दृष्टि से कदम उठाए जाएँ। इसी विचार से समिति ने विश्व हिन्दी सम्मेलनों के आयोजन का विचार देश के सामने रखा और सन १९७५ में प्रथम विश्व हिन्दी सम्मेलन का आयोजन नागपुर में किया। ११वाँ विश्व हिन्दी सम्मेलन 	18-20 अगस्त, 2018 को मॉरीसस के पोर्ट लुई में हुआ था।
समिति की सतत् माँग और प्रयासों से तथा विश्व हिन्दी सम्मेलनों के मन्तव्य पर आधारित 'महात्मा गाँधी अंतरराष्ट्रीय हिन्दी विश्वविद्यालय' संसद में प्रस्ताव पारित कर भारत सरकार द्वारा वर्धा में स्थापित किया गया तथा मॉरिशस में 'विश्व हिन्दी सचिवालय' की स्थापना की गई।
बशिष्ठ नारायण सिंह
बशिष्ठ नारायण सिंह भारत के वरिष्ठ सदन राज्यसभा के सदस्य हैं।
जल शक्ति मंत्रालय
जल शक्ति मंत्रालय भारत में पहली बार सन २०१९ के लोक सभा चुनावों के बाद बनाया गया जिस पर गजेन्द्र सिंह शेखावत जो कि जोधपुर से सांसद हैं, को मंत्री बनाया गया। जल शक्ति मंत्रालय को जल सुविधा में आ रही बाधा से निजात हेतु बनाया गया।
जतिया, गुवाहाटी
जतिया (Jatia) भारत के असम राज्य के गुवाहाटी नगर का एक मुहल्ला है। यह एक ऐतिहासिक स्थान है जो प्राचीनकाल में प्रगज्योतिषपुर के नाम से जाना जाता था।
करेहला गोड़वा गाँव, कोइल (अलीगढ़)
करेहला गोड़वा कोइल, अलीगढ़, उत्तर प्रदेश स्थित एक गाँव है।
वर्णमाला
प्रकार
प्रत्येक वर्णमाला में दो प्रकार के वर्ण होते हैं स्वर वर्ण तथा व्यंजन वर्ण। व्यंजनों के साथ स्वर लगाने के भिन्न तरीक़ों के आधार पर वर्णमालाओं को तीन वर्गों में बांटा जाता हैं:
अन्य भाषाओं में
'वर्णमाला' को अंग्रेजी में 'अल्फाबेट' (alphabet) कहते हैं। अरबी, फ़ारसी, कुर्दी और मध्य पूर्व की अन्य भाषाओं में इसे 'अलिफ़-बेई' या सिर्फ 'अलिफ़-बे' कहते हैं (जो अरबी-फ़ारसी लिपि के पहले दो अक्षरों का नाम है)।
बेनी प्रसाद वर्मा
बेनी प्रसाद वर्मा भारत के वरिष्ठ सदन राज्यसभा के सदस्य हैं।
जगदीश सिंह खेहर
जस्टिस जगदीश सिंह खेहर (जन्म:28 अगस्त 1952)का स्थान भारत के मुख्य न्यायाधीश में 44वाँ हैं। उन्होंने 04 जनवरी 2017 को मुख्य न्यायाधीश पद की शपथ ग्रहण की। वे सिख समुदाय से उच्चतम न्यायालय के प्रथम मुख्य न्यायाधीश हैं।
शिक्षा
वर्ष १९७४ में चंडीगढ़ के राजकीय कॉलेज से विज्ञान में स्नातक उपाधि प्राप्त की। वर्ष १९७७ में पंजाब विश्वविद्यालय से विधि में स्नातक और १९७९ में एल एल एम् की उपाधि प्राप्त की। विश्वविद्यालय में अच्छे प्रदर्शन के लिए आप को स्वर्ण पदक भी मिला।
कलई गाँव, कोइल (अलीगढ़)
}
कलई कोइल, अलीगढ़, उत्तर प्रदेश स्थित एक गाँव है।
विकिस्पीशीज़
विकिस्पीशीज़ (Wikispecies) विकिमीडिया फाउंडेशन द्वारा संचालित विकि-आधारित ऑनलाइन प्रकल्प है। इसका उद्देश्य सभी जैव-प्रजातियों की सूची के लिए विस्तृत मुक्त सामग्री तैयार करना है। यह परियोजना मुख्यतः वैज्ञानिकों के लिए है न कि आम जनता के लिए। जिमी वेल्स के अनुसार इसके सम्पादनों को डिग्रीधारी होना आवश्यक नहीं है लेकिन तकनीकी श्रोताओं के लिए यह उचित स्तर का होना चाहिए। विकिस्पीशीज़ जीएनयू फ्री डॉक्यूमेंटेशन लाइसेंस और सीसी 3.0 के अन्तर्गत आता है।
मयंक प्रताप सिंह
मयंक प्रताप सिंह (जन्म 1998) भारत के सबसे कम उम्र के न्यायाधीश हैं। उन्होंने उपलब्धि हासिल करने के लिए 2018 राजस्थान न्यायिक सेवा परीक्षा में टॉप किया।  .जयपुर शहर राजस्थान से संबंधित, सिंह ने राजस्थान विश्वविद्यालय से एलएलबी किया और राजस्थान उच्च न्यायालय द्वारा २३ वर्ष से २१ वर्ष तक की परीक्षा में बैठने की पात्रता कम करने के बाद न्यायिक परीक्षा से उपस्थित हुए।
भुवनेश्वर कालिता
भुवनेश्वर कालिता भारत के वरिष्ठ सदन राज्यसभा के सदस्य हैं।
एसएलसी ट्वेंटी-20 टूर्नामेंट 2020
2019-20 एसएलसी ट्वेंटी 20 टूर्नामेंट एक ट्वेंटी 20 क्रिकेट टूर्नामेंट था जो श्रीलंका में आयोजित किया गया था। यह श्रीलंका में छब्बीस घरेलू टीमों के बीच खेला गया था, जिसमें टूर्नामेंट 4 से 21 जनवरी 2020 तक चला था। मूर्स स्पोर्ट्स क्लब गत विजेता थे।
टूर्नामेंट के उद्घाटन के दिन, शेहान जयसूर्या ने चिलव मारियंस क्रिकेट क्लब के लिए शतक बनाया और मोहम्मद दिलशाद ने सरकेन्स स्पोर्ट्स क्लब के लिए पांच विकेट लिया। तीसरे दिन, एशेन बंडारा ने सार्केन्स स्पोर्ट्स क्लब के लिए एक शतक बनाया और असिता फर्नांडो ने चिलवा मारियंस क्रिकेट क्लब के लिए आठ रन देकर छह विकेट लिए। पांच दिवसीय इरोस समरसूरिया ने नूगोडा स्पोर्ट्स वेलफेयर क्लब के लिए 59 गेंदों में नाबाद 108 रन बनाए। पुलिस स्पोर्ट्स क्लब और सिंहली स्पोर्ट्स क्लब के बीच मैच टाई के रूप में समाप्त हुआ, लेकिन कोई सुपर ओवर नहीं खेला गया।
ग्रुप स्टेज के समापन के बाद, बदुरेलिया स्पोर्ट्स क्लब, कोलंबो क्रिकेट क्लब, नॉनडेस्क्रिप्शंस क्रिकेट क्लब, श्रीलंका आर्मी स्पोर्ट्स क्लब, चिलव मारियंस क्रिकेट क्लब, सिंहली स्पोर्ट्स क्लब, रागामा क्रिकेट क्लब और कोल्ट्स क्रिकेट क्लब सभी क्वार्टर फाइनल के लिए क्वालिफाई कर गए। कोलंबो, रागामा, चिलवा मारियंस और नॉनडेस्क्रिप्शंस सभी ने अपने-अपने मैच जीतकर टूर्नामेंट के सेमीफाइनल में प्रवेश किया। चिलमा मारियंस ने पहला सेमीफाइनल, रगामा के खिलाफ 33 रनों से जीता और कोलंबो ने दूसरे सेमीफाइनल में नोंडेस्क्रिप्स को 10 रनों से हराया।
मैच की अंतिम गेंद पर विजयी रन बनाने के साथ, कोलंबो क्रिकेट क्लब ने फ़ाइनल में चिलाव मारियंस क्रिकेट क्लब को चार विकेट से हराकर टूर्नामेंट जीत लिया।
रबड़
रबड़ के वृक्ष भूमध्य रेखीय सदाबहार वनों में पाए जाते हैं, इसके दूध, जिसे लेटेक्स कहते हैं से रबड़ तैयार किया जाता हैं। सबसे पहले यह अमेजन बेसिन में जंगली रूप में उगता था, वहीं से यह इंग्लैण्ड निवासियों द्वारा दक्षिणी-पूर्वी एशिया में ले जाया गया। पहले इसका प्रयोग पेन्सिल के निशान मिटाने के लिये किया जाता था। आज यह विश्व की महत्वपूर्ण व्यावसायिक फसलों में से है। इसका प्रयोग मोटर के ट्यूब, टायर, वाटर प्रूफ कपड़े, जूते तथा विभिन्न प्रकार के दैनिक उपयोग की वस्तुओं में होता है। थाईलैंड, इण्डोनेशिया, मलेशिया, भारत, चीन तथा श्रीलंका प्रमुख उत्पादक देश है। भारत का विश्व उत्पादन में चौथा स्थान है परन्तु घरेलु खपत अधिक होने के कारण यह रबर का आयात करता है।
रबर का आदिमस्थान अमरीका है। अमरीका की एक आदि जाति 'माया' थी, जिसमें रबर के गेंद प्रचलित थे। कोलंबस ने सन्‌ 1493 ई. में वहाँ के आदिवासियों को रबर के बने गेदों से खेलते देखा था। ऐसा मालूम होता है कि दक्षिण पूर्व एशिया के आदिवासी भी रबर से परिचित थे और उससे टोकरियाँ, घड़े और इसी प्रकार की व्यवहार की अन्य चीजें तैयार करते थे। धीरे-धीरे रबर का प्रचार सारे संसार में हो गया और आज रबर आधुनिक सभ्यता का एक महत्वपूर्ण प्रतीक माना जाता है। रबर के बने सामानों की संख्या और उपयोगिता आज इतनी बढ़ गई है कि उसके अभाव में काम चलाना असंभव समझा जाता है। रबर का उपयोग शांति और युद्धकाल में, घरेलू और औद्योगिक कार्यों में समान रूप से होता है। संसार के समस्त रबर के उत्पादन का प्राय: 78 प्रतिशत गाड़ियों के टायरों और ट्यूबों के बनाने में तथा शेष जूतों के तले और एड़ियाँ, बिजली के तार, खिलौने, बरसाती कपड़े, चादरें, खेल के सामान, बोतलों और बरफ के थैलों, सरजरी के सामान इत्यादि, हजारों चीजों के बनाने में लगता है। अब तो रबर की सड़के भी बनने लगी हैं, जो पर्याप्त टिकाऊ सिद्ध हुई है। रबर का व्यवसाय आज दिनोंदिन बढ़ रहा है।
नकदीविहीन समाज
नकदीविहीन समाज (cashless society) ऐसा काल्पनिक मानव समाज है जिसमें वित्तीय लेनदेन बिना नकदी के ही होती हो। मुद्रा के प्रचलन के पहले भी नकदीविहीन समाज अस्तित्व में था जिसमें आर्थिक आदान-प्रदान वस्तु-विनिमय (barter) के माध्यम से किया जाता था। आधुनिक समय में इलेक्ट्रानिक तरीकों से तथा बिटकॉयन (bitcoin) आदि द्वारा बिना नकदी के भी आर्थिक क्रियाकलाप किये जा रहे हैं।
प्रगज्योतिषपुर
प्रगज्योतिषपुर (Pragjyotishpura) भारत के असम राज्य के गुवाहाटी क्षेत्र में स्थित एक प्राचीन नगर व राजधानी थी। वर्मन राजवंश (350ई–655 ई) के कामरूप राज्य में यह उसकी राजधानी भी थी। आधुनिक काल में इसका स्थान गुवाहाटी के जतिया नामक मुहल्ले में है।
नामार्थ
प्रगज्योतिषपुर मूल रूप से संस्कृत से उत्पन्न हुआ है। प्रग का अर्थ पूर्वी है, अर्थात नाम का अर्थ "पूर्व के (उज्वल) नक्षत्र (ज्योतिष) का नगर"।
पुनर्जन्म (बौद्ध धर्म)
बौद्ध धर्म के सन्दर्भ में पुनर्जन्म का अर्थ है मृत्यु के बाद पुनः जन्म लेना और संसारचक्र में बने रहना। जन्म के बाद मृत्यु और मृत्यु के बाद पुनः जन्म का यह अनन्त चक्र एक महान दुःख है। यह चक्र तभी टूटता है जब ज्ञान प्राप्त होता है और इच्छाओं का अन्त हो जाता है।
कर्म, निर्वाण और मोक्ष की भांति पुनर्जन्म भी बौद्ध धर्म का एक मूल सिद्धान्त है।
परवेज़ सुल्तान रूपानी
प्रारंभिक जीवन और शिक्षा
रूपाणी का जन्म और पालन-पोषण पाकिस्तान में हुआ, जहां उन्होंने आगे की पढ़ाई के लिए संयुक्त राज्य अमेरिका गए। अपनी शिक्षा को आगे बढ़ाने के दौरान, उन्होंने अपनी शिक्षा को वित्तपोषित करने और खुद का समर्थन करने के लिए स्कूल स्टोर और गैस स्टेशनों सहित विभिन्न क्षमताओं में काम भी किया। आखिरकार, रूपाणी ने जॉर्जिया इंस्टीट्यूट ऑफ टेक्नोलॉजी से मास्टर डिग्री के साथ स्नातक की उपाधि प्राप्त की। इसके बाद उन्होंने उद्यमिता की दुनिया में कदम रखा और स्वास्थ्य क्लबों सहित विभिन्न व्यावसायिक उद्यमों में सफलता पाई, जिससे उन्हें काफी धन प्राप्त हुआ।
फ्रांसिस्को पेट्रार्क
फ़्रांसिस्को पेत्रार्क (जुलाई 20, 1304 – जुलाई 18/19, 1374), जिसे सामान्यतः अंग्रेज़ी में पेट्रार्क कहा जाता है, इतालवी पुनर्जागरण के शुरूआती समय के इतालवी विद्वान और कवि थे।
हिंदी सेवी महासंघ, इंदौर
स्थापना
सन् १९९७ ई.
उद्देश्य
संकल्प -देशवासियों में भावात्मक एकता, परस्पर सद्भाव व भाषायी सौहार्द, हिन्दी सहित सभी भारतीय भाषाओं को समुचित सम्मान व प्रतिष्ठा, हिन्दीसेवियों के हितों का संरक्षण, एकजुटता, समन्वित प्रयास, सार्थक पहल।
लक्ष्य एवं कार्य
हिन्दी के व्यापक प्रसार के निमित्त राष्ट्रव्यापी हिन्दी के पक्षधरों को एकजुट करने, हिन्दीसेवी संस्थाओं में समन्वय बनाने और मिलकर अभियान चलाने तथा हिन्दी सेवियों के हितों के संरक्षण के लिए उपाय करने तथा बैठकें, गोष्ठियाँ, विविध समारोह और सम्मेलन आयोजित करना, मुखपत्र/पत्रिका तथा अन्य सम्बद्ध प्रकाशन करना और सभी प्रकार से पहल करना।
प्रकाशित पत्रिका
वाग्धारा (मासिक),
संपादक : राज केसरवानी।
कलियनपुर गाँव, कोइल (अलीगढ़)
कलियनपुर कोइल, अलीगढ़, उत्तर प्रदेश स्थित एक गाँव है।
मध्यम
भारतीय शास्त्रीय संगीत के सात स्वरों में से चौथा स्वर। मध्यम दो प्रकार के होते हैं। शुद्ध मध्यम और तीव्र मध्यम।
अंकीय अर्थव्यवस्था
अंकीय अर्थव्यवस्था (Digital economy) का अर्थ उस अर्थव्यवस्था से है जो अंकीय संगणन की प्रौद्योगिकी (जैसे कम्प्यूतर, इन्टरनेट) आदि पर आधारित हो। कभी-कभी इसे इन्टरनेट अर्थव्यवस्था, नयी अर्थव्यवस्था, या वेब अर्थव्यवस्था भी कहते हैं।
भूषण लाल जांगडे
भूषण लाल जांगडे भारत के वरिष्ठ सदन राज्यसभा के सदस्य हैं।
इंदिरा कला संगीत विश्वविद्यालय
इन्दिरा कला संगीत विश्‍वविद्यालय की स्‍थापना खैरागढ़ रियासत के 24वें राजा विरेन्‍द्र बहादुर सिंह तथा रानी पद्मावती देवी द्वारा अपनी राजकुमारी 'इन्दिरा' के नाम पर उनके जन्‍म दिवस 14 अक्‍टूबर 1956 को की गई थी।
इतिहास
कहा जाता है कि राजकुमारी को संगीत का शौक था। राजकुमार की बाल्याकाल में ही असमय मृत्‍यु के बाद राजा साहब और रानी साहिबा ने स्‍वर्गवासी राजकुमारी के शौक को शिक्षा का रूप देकर अमर कर दिया। प्रारंभ में इन्दिरा संगीत महाविद्यालय के नाम से इस संस्‍था का प्रारंभ महज़ दो कमरों के एक भवन में किया गया, जिसमें 4-6 विद्यार्थी एवं तीन गुरु हुआ करते थे। इस संस्‍था के बढ़ते प्रभाव और लगातार छात्रों की वृद्धि से रानी साहिबा ने इसे अकादमी में बदलने का निर्णय लिया और फिर यह संस्‍था इन्दिरा संगीत अकादमी के नाम से जानी जाने लगी। साथ ही एक बड़े भवन की भी व्‍यवस्‍था की गई जिसमें कमरों की संख्‍या ज्‍यादा थी। समय के साथ धीरे धीरे संगीत के इस मंदिर का प्रभाव और बढ़ता गया।
इसी बीच राजा साहब व रानी साहिबा मध्‍य प्रदेश राज्‍य के मंत्री बनाये गये। तब उन्‍होंने इसे विश्‍वविद्यालय के रूप में स्‍थापित किये जाने का प्रस्‍ताव तत्‍कालीन मुख्‍यमंत्री पं.रवि शंकर शुक्‍ल के समक्ष रखा, जिसे उन्‍होंने स्‍वीकार कर लिया और समस्‍त औपचारिकताओं के पश्‍चात् राजकुमारी इन्दिरा के जन्‍म दिवस 14 अक्‍टूबर 1956 को इन्दिरा कला संगीत विश्‍वविद्यालय की विधिवत् स्‍थापना कर दी गई। इसका उद्घाटन प्रियदर्शिनी इन्दिरा गांधी जी द्वारा स्‍वयं खैरागढ़ आकर किया गया और विश्‍वविद्यालय के प्रथम कुलपति के रूप में श्री कृष्णक नारायण रातन्ज नकर जी नियुक्त किये गये।
ललित कला के क्षेत्र में यह एक अनोखा प्रयास था। इस विश्‍वविद्यालय हेतु राजा साहब व रानी साहिबा ने अपना महल 'कमल विलास पैलेस' दान कर दिया। यह विश्‍वविद्यालय आज भी इसी भवन से संचालित हो रहा है। यहां ललित कलाओं के अंतर्गत गायन, वादन, नृत्‍य, नाट्य तथा दृश्‍य कलाआें की विधिवत् शिक्षा दी जाती है। इनके अतिरिक्‍त हिन्‍दी साहित्‍य, अंग्रेजी साहित्‍य आैर संस्‍कृत साहित्‍य विषय भी अध्‍ययन हेतु उपलब्‍ध हैं। प्राचीन भारतीय इतिहास एवं संस्‍क़ति एवं पुरातत्‍व विभाग भी इस विश्‍वविद्यालय का एक महत्‍वपूर्ण विभाग है, साथ ही साथ एक संग्रहालय जिसमें विभिन्‍न कालों की मूर्तियां तथा सिक्‍कों का संग्रहण कर प्रदर्शनार्थ रखा गया है।
यहाँ आने वाले छात्रों में भारत के विभिन्‍न प्रदेशों के अतिरिक्‍त अन्‍य देशों जैसे श्रीलंका, थाईलैण्‍ड, अफगानिस्‍तान आदि से भी छात्र बड़ी संख्‍या में संगीत की शिक्षा ग्रहण करने प्रतिवर्ष आते हैं। साथ ही समय-समय पर विश्‍वविद्यालय द्वारा राष्‍ट्रीय व अंतर्राष्‍ट्रीय सेमीनार, वर्क शॉप, सांस्‍कृतिक कार्यक्रम आदि का आयोजन संस्‍क़ति मंत्रालय के सहयोग से किये जाते रहे हैं जिसमें देश व विदेश के ख्‍याति‍लब्‍ध कलाकार, विद्वान, विषय विशेषज्ञ व संगीताचार्य अपने वक्‍तव्‍य एवं संगीत से संबंधित ज्ञान विश्‍वविद्यालयीन विद्यार्थियों के साथ साझा करते हैं।
शिक्षा संकाय
यहां संगीत संकाय (हिन्‍दुस्‍तानी गायन व वादन तथा कर्नाटक गायन व वादन), नृत्‍य संकाय (कत्‍थक, भरतनाट्यम्, आेडिसी), लोक संगीत संकाय, दृश्‍यकला संकाय (चित्रकला, मूर्तिकला व छापाकला), हिन्‍दी विभाग, संस्‍कृत विभाग, अंग्रेजी विभाग, म्‍यूजिकोलॉजी, प्राचीन भारतीय इतिहास आदि विभाग हैं। इन विभागों में डिप्‍लोमा स्‍तर की शिक्षा से लेकर पीएच.डी. व डी.लिट्. तक शिक्षा की पूर्ण सुविधाजनक व्‍यवस्‍था है। अध्‍ययन हेतु विशाल ग्रन्‍थालय है जिसमें हजारों की संख्‍या में पुस्‍तकें, ऑडियो, विडियों का संग्रह उपलब्‍ध है।
कलियानपुर गाँव, कोइल (अलीगढ़)
}
कलियानपुर कोइल, अलीगढ़, उत्तर प्रदेश स्थित एक गाँव है।
गांधार
गंघार वर्तमान पाकिस्तान के सिंघ प्रांत में स्थित है।
उभयचर
उभयचर कशेरूकी प्राणियों का एक बहुत महत्त्वपूर्ण वर्ग है जो जीववैज्ञानिक वर्गीकरण के अनुसार मत्स्य और सरीसृप वर्गों के बीच की श्रेणी में आता है। उभयचर जल तथा स्थल दोनों में रह सकते हैं। इनमें अधिकांश में दो जोड़ी पैर होते हैं। शरीर शिर तथा धड़ में विभाजित होता है। कुछ में पुच्छ उपस्थित होती है। उभयचर को त्वचा आर्द्र और शल्क रहित होती है नेत्र पलक बाते होते हैं। बाह्य कर्ण की जगह कर्णपटह पाया जाता है। आहार नाल, मूत्राशय तथा जनन पथ एक को में खुलते हैं जिसे अवस्कर कहते हैं और जो बाहर खुलता है। श्वसन क्लोम, फुप्फुस तथा त्वचा के द्वारा होता है। हृदय तीन प्रकोष्ठों का बना होता है (आलिन्द तथा एक निलय) से असमतापी जीव है। नर तथा मादा भिन्न होते हैं। निषेचन बाह्य होता है। ये अण्डोत्सर्जन करते हैं तथा विकास परिवर्धन प्रत्यक्ष अथवा डिम्भ के द्वारा होता है।
विशेष लक्षण
उभयचर के कुछ विशेष लक्षण निम्नलिखित हैं :
वर्गीकरण
उभयचर वर्ग में लगभग २,५०० प्रकार के विभिन्न प्राणी सम्मिलित हैं, जिनको चार गणों में विभाजित किया जाता है :
सपृच्छा
इसके अंतर्गत न्यूट तथा सैलामैंडर आते हैं। इनका शरीर लंबा और सिर तथा धड़ के अतिरिक्त पूँछ भी होती है। बहुधा अग्र तथा पश्चपाद लगभग बराबर होते हैं। अधिकतर जलक्लोम तथा क्लोम दरारें आजीवन रहती हैं, परंतु कुछ में ये वयस्क अवस्था में लुप्त हो जाती हैं और श्वसन केवल फेफड़ों द्वारा ही होता है। ये प्राचीन काल में खटी युग (क्रिटेशस) तक पाए गए हैं। यद्यपि इनका साधारण आकार इनके पूर्वजों से मिलता जुलता है, फिर भी इनकी उत्पत्ति पर अधिक प्रकाश अभी तक संभव नहीं हो सका है।
नेकट्यूरस- यह एक प्रकार का सपुच्छा है जिसको पानी का कुत्ता भी कहते हैं। यह लगभग १२ इंच तक लंबा होता है और अमरीका की नदियों में पाया जाता है। इसमें फेफड़े तथा तीन चौड़ी जलश्वसनिकाएँ पाई जाती हैं तथा दोनों ही स्थायी रूप से आजीवन रहती हैं। छोटी छोटी मछलियाँ, शंख तथा पानी के अन्य कीड़े-मकोड़े इसका मुख्य आहार हैं। इसकी एक विशेषता यह भी है कि मादा पत्थरों के नीचे अंडे देती है और उनकी देखभाल स्वयं करती है। प्रोटियस भी नेकटयूरस से मिलता-जुलता जीव है जो यूरोप में पानी की गहरी खाइयों इत्यादि में रहता है। इसी कारण इसकी त्वचा में रंगों का अभाव रहता है। इसकी आँखें त्वचा से ढकी रहती हैं।
विपुच्छा
विपुच्छा पुच्छरहित उभयचर हैं। इनके अंतर्गत मेढ़कों तथा भेकों (बड़े मेढकों) की १,७०० से भी अधिक जातियाँ सम्मिलित हैं। इनमें ग्रीवा नहीं होती। अग्रपाद छोटे तथा पश्चपाद लंबे होते हैं, जो इनके तैरने तथा छलाँग मारने में सहायक होते हैं। इस समूह के कुछ प्राणी केवल जल या थल और कुछ दोनों में रहते हैं; कुछ, जैसे हाइला, पेड़ों पर भी पाए जाते हैं। वे जो सदा थल पर रहते हैं; अंड़े देने के समय पानी में अवश्य चले जाते है। डिंभ अवस्था में पूँछ होती है जो वयस्क होने पर लुप्त हो जाती है। पुच्छ-कशेरुकों के जुड़ने से एक पुच्छदंड बनता है, जो धड़ के पीछे के भाग में स्थापित रहता है। विपुच्छों में संसेचन क्रिया केवल न्यूज़ीलैंड के साँड़ भेक (बुल-फ्रॉग) को छोड़कर शरीर के बाहर ही होती है और इनके भ्रूणविकास में एक महत्वपूर्ण रूपांतर होता है।
पुच्छरहित उभयचर दुनिया के लगभग प्रत्येक भाग में पाए जाते हैं, परंतु वह बहुत गर्मी तथा सर्दी होने पर मिट्टी के भीतर घुस जाते हैं और तब इनके शरीर की सारी क्रियाएँ शिथिल हो जाती हैं। जीवन के इस विभेदन को ग्रीष्म या शीतनिष्क्रियता कहते हैं। ये जीव बहुधा २ से लेकर ५ इंच तक लंबे होते हैं, परंतु पश्चिमी अ्फ्रीका का राना गोलिअथ नामक भेक लगभग १२ इंच तथा दक्षिणी अमरीका का साँड़ भेक ८ इंच लंबा होता है। इसके विपरीत क्यूबा देश का पेड़ पर रहनेवाला भेक (फ़ाइलोबेटिस) केवल ३/८ इंच का ही होता है। कुछ विपुच्छों के अंडों की रक्षा करने के अनेक साधन पाए जाते हैं। यूरोप का नर ऐलिटीज़ मेंढके अडों को अपने पश्चपाद में चिपकाकर इधर-उधर लिए फिरता है तथा अ्फ्रीका के पाइपा की मादा अंड़ों को अपनी पीठ की त्वचा पर छोटे-छोटे गड्ढों में रखकर उनकी रक्षा करती है।
स्टीगोसिफ़ेलिया
उभयचरों की कुछ जातियाँ, जो आज से लाखों वर्ष पूर्व पाई जाती थीं परंतु अब नहीं मिलतीं, इस समुदाय में सम्मिलित हैं। इनकी विशेषता यह है कि इनके कपाल और हनु भी अस्थियों से ढके रहते थे। कुछ प्राणी, जैसे डिपलोकॉलस, छोटे सैलामैंडरों के समान तथा इओग्राइनस १५ फुट तक लंबे होते थे। ये सदा जल में ही रहा करते थे। स्टीगोसिफ़ेलिया के अध्ययन से प्रतीत होता है कि उभयचर वर्ग की उत्पत्ति संभवत: किसी प्राचीन मत्स्यरूपी प्राणी से हुई होगी, जो पहले जल में रहते रहे होंगे। परंतु खटी युग में जल के जगह-जगह पर सूख जाने के कारण इन प्राणियों को थल पर चलने तथा वायु में श्वास लेने का प्रयास करना पड़ा। फलस्वरूप इनमें अनेकानेक शारीरिक परिवर्तन हुए और एक नए वर्ग का आरंभ हुआ।
बुल्गारिया
बुल्गारिया दक्षिण-पूर्व यूरोप में स्थित देश है, जिसकी राजधानी सोफ़िया है। देश की सीमाएं उत्तर में रोमानिया से, पश्चिम में सर्बिया और मेसेडोनिया से, दक्षिण में ग्रीस और तुर्की से मिलती हैं। पूर्व में देश की सीमाएं काला सागर निर्धारित करती है। कला और तकनीक के अलावा राजनैतिक दृष्टि से भी बुल्गारिया का वजूद पाँचवीं सदी से नजर आने लगता है। पहले बुल्गारियन साम्राज्य (632/681 - 1018) ने न केवल बाल्कन क्षेत्र बल्कि पूरे पूर्वी यूरोप को अनेक तरह से प्रभावित किया। बुल्गारियन साम्राज्य के पतन के बाद इसे ओटोमन शासन के अधीन कर दिया। 1877-78 में हुए रुस-तुर्की युद्ध ने बुल्गारिया राज्य को पुन: स्थापित करने में मदद की। द्वितीय विश्व युद्ध के बाद बुल्गारिया साम्यवादी राज्य और पूर्वी ब्लाक का हिस्सा बन गया। 1989 में क्रांति के बाद 1990 में साम्यवादियों का सत्ता से एकाधिकार समाप्त हो गया और देश संसदीय गणराज्य के रूप में आगे बढ़ने लगा। यह देश 2004 से नाटो का और 2007 से यूरोपियन यूनियन का सदस्य है।
इतिहास
बुल्गारिया जो यूनान और इस्तांबुल के उत्तर में बसा है मानव बसाव की दृष्टि से बहुत पुराना है। मोंटाना के पास 6800 साल पुराना एक पट्टिकालेख पाया गया है जिसमें चार पंक्तियों में कुछ 24 चिह्न बने पाए गए हैं - इसको पढ़ पाना अभी संभव नहीं हुआ है पर इससे ये अनुमान लगता है कि यहाँ उस समय से मानव रहते होंगे। सन् 1972 में काला सागर के तट पर स्थित वार्ना में सोने का ख़ज़ाना पाया गया था जिस पर राजसी चिह्न बने थे जिससे ये अनुमान लगता है कि बहुत पुराने समय में भी यहाँ कोई राज्य या सत्ता रही होगी - हाँलांकि इस राज्य के जातीय मूल का पता नहीं चल पाया है।
सामान्यतः थ्रेसियों को बुल्गारों का पूर्ववर्ती माना गया है। थ्रेस के लोगों ने ट्रॉय की लड़ाई (1200 ईसापूर्व के आसपास) में हिस्सा लिया था। इसके बाद 500 ईसापूर्व तक उनका एक साम्राज्य स्थापित हुआ था। सिकन्दर ने 332 ईसापूर्व में इस पर अधिकार कर लिया और 46 इस्वी में रोमनों ने। इसके बाद एशिया से कई समूहों का आगमन आरंभ हुआ। स्लाव जाति के लोगों ने 581 में बिज़ेन्टाइन के रोमन साम्राज्य के साथ शांति समझौते पर हस्ताक्षर कर लिया। सन् 864 में बोरिस प्रथम ने परंपरावादी ईसाइयत को राजधर्म बनाया और सीरीलिक लिपि को अपना लिया। अरबों की सेनाओं को हरा दिया गया।
सन् 1018 तक बुल्गार साम्राज्य का अंत बिज़ेन्टाइन आक्रमणों से हो गया। सन् 1185 से 1360 तक दूसरे बुल्गार साम्राज्य का राज्य रहा। उसके बाद उस्मानी (औटोमन) तुर्क लोगों ने इस पर अधिकार कर लिया। सन् 1877 में रूस ने ऑटोमन साम्राज्य पर हमला कर दिया और उन्हें हरा दिया। सन् 1878 में तीसरे बुल्गार साम्राज्य का उदय हुआ। 1980 में तुर्कों के ख़िलाफ़ चलाए गए अभियान में 30000 तुर्क बुल्गारिया छोड़कर तुर्की चले गए। इससे दो दशक पहले ग्रीस में भी ऐसा ही अभियान चला था। 1989 में वहाँ कम्युनिस्ट पार्टी की नरम शाखा का शासन स्थापित हुआ।
खाद्य सुरक्षा तथा मानक अधिनियम, २००६
खाद्य सुरक्षा तथा मानक अधिनियम, २००६ भारतीय संसद द्वारा पारित एक अधिनियम है जिसे दिनांक 23 अगस्‍त, 2006 को राष्‍ट्रपति की अनुमति प्राप्‍त हुई। यह विधेयक खाद्य से संबंधित विधियों को समेकित करने और खाद्य पदार्थों के लिए विज्ञान-आधारित मानक अधिकथित करने तथा उनके विनिर्माण, भंडारण, वितरण, विक्रय और आयात को विनियमित करने के लिए भारतीय खाद्य सुरक्षा और मानक प्राधिकरण की स्‍थापना करने, मानव उपभोग के लिए सुरक्षित तथा स्‍वास्‍थ्‍यप्रद खाद्य की उपलब्‍धता सुनिश्चित करने के लिए और उनसे संबंधित या उनके आनुषंगिक विषयों का उपबंध करने के लिए बनाया गया है।
धैवत
भारतीय शास्त्रीय संगीत के सात स्वरों में से छठा स्वर।
बीरेन्द्र सिंह
चौधरी बीरेन्द्र सिंह (२५ मार्च, १९४६) भारत के एक वरिष्ट राजनेता हैं और वर्तमान केन्द्र सरकार में इस्पात मंत्री हैं। इससे पहले वे केन्द्र में ग्रामीण विकास, पंचायती राज, स्वच्छता एवं पेयजल आदि मंत्रालयों का कार्य देख चुके हैं।
कसबा कोल
कसबा कोल कोइल, अलीगढ़, उत्तर प्रदेश स्थित एक गाँव है।
भूगोल
yaha
सागर (1985 फ़िल्म)
सागर 1985 में बनी हिन्दी भाषा की हास्य प्रेमकहानी फ़िल्म है। इसका निर्देशन रमेश सिप्पी ने किया और इसमें कमल हासन, ऋषि कपूर और डिम्पल कपाड़िया मुख्य किरदारों को निभाते हैं। इसे भारत की तरफ से सर्वश्रेष्ठ विदेशी भाषा फिल्म के लिए अकादमी पुरस्कार में भेजा गया था। यह डिम्पल कपाड़िया की वापसी फ़िल्म है।
संक्षेप
मछली पकड़ने वाले एक छोटे से गाँव में बचपन के दोस्त, मोना (डिम्पल कपाड़िया), और राजा (कमल हासन) रहते हैं। मोना और उसके पिता (सईद जाफ़री) एक छोटा सा रेस्तराँ चलाते हैं। राजा का कोई परिवार नहीं है, लेकिन वो मिस जोसेफ (नादिरा) को अपनी मां मानता है। वह एक दिन मोना से शादी करने की सोच रखा है, लेकिन अपने प्यार के बारे में उसे बताने से डरता है। जब धनी रवि (ऋषि कपूर) अपनी दादी कमलादेवी के साथ रहने के लिए आता है, तो वह मोना को देखता है और उसके प्यार में पड़ जाता है। वे एक दूसरे से मिलते हैं और मोना भी अपने प्यार का इजहार कर देती है। राजा इससे तबाह हो जाता है, लेकिन अपने दर्द और दुःख के बारे में मिस जोसेफ को छोड़कर किसी को नहीं बताता है।
जब कमलादेवी को पता चलता है कि रवि मोना को पसंद करता है और उसके साथ बहुत समय बिताता है, तो वह उसे निर्देश देती है कि वह उससे दूर रहे। वह उसकी किसी ऐसे व्यक्ति से शादी करना पसंद करेगी, जिसके पास उनके समान हैसियत और दौलत हो। रवि ने उनकी बात मानने से इंकार कर दिया। फिर कमलादेवी अपनी योजना शुरू करती हैं जिससे गाँव के सभी मछुआरों की आजीविका खतरे में पड़ जाएगी और जिससे मोना पर रवि के प्यार को छोड़ने का दबाव बनेगा। गाँव को तबाही से बचाने के लिए, मोना को रवि और ग्रामीणों की भलाई के बीच चयन करना होगा।
नामांकन और पुरस्कार
फिल्मफेयर पुरस्कारों के इतिहास में यह दूसरा उदाहरण था जहां एक अभिनेता को सर्वश्रेष्ठ अभिनेता के साथ-साथ सहायक भूमिका में सर्वश्रेष्ठ अभिनेता के लिए भी नामांकित किया गया। दोनों पुरस्कारों के लिए पिछला नाम अशोक कुमार (1970 में आशीर्वाद के लिए) का था। कमल हासन ने अंततः सर्वश्रेष्ठ अभिनेता का पुरस्कार जीता, एक हिन्दी फिल्म के लिए इस श्रेणी में उनका पहला और एकमात्र पुरस्कार।
विष्णु चरण दास
विष्णु चरण दास भारत के वरिष्ठ सदन राज्यसभा के सदस्य हैं।
यशवंत चित्ताल
यशवंत विठोबा चित्ताल (३ अगस्त १९२८ - २२ मार्च २०१४) अग्रणी कन्नड़ कथा लेखक थे। उन्होंने अपने कार्य पुरुषोत्तम के लिए अकादमी पुरस्कार प्राप्त किया।
उनका जन्म कर्नाटक के उत्तर कन्नड़ जिले के हनेहल्ली नामक स्थान पर हुआ। उन्होंने अपनी प्रथमिक शिक्षा अपने गाँव के विद्यालय से एवं उच्च शिक्षा गिब्ब्ज़ हाई स्कूल, कुमता से १९४४ में पूर्ण की।
अंग्रेजी अनिवार्यता विरोधी समिति
उद्धेश्य
अपने आपमें एक अनूठा प्रयास। मौलिक चिंतन। एक आन्दोलन।
प्रकाशित पत्रिका
'स्वागत पत्रिका' अस्मिता का शंखनाद, संपादिका : प्रो॰ प्रितपाल 'बल'
पता : अंग्रेजी अनिवार्यता विरोधी समिति, नकोदर - १४४०४० (पंजाब)
बिश्वजीत दैमारी
बिश्वजीत दैमारी भारत के वरिष्ठ सदन राज्यसभा के सदस्य हैं।
अजंता गुफाएँ
अजन्ता गुफाएँ  महाराष्ट्र, भारत में स्थित तकरीबन 29 चट्टानों को काटकर बना बौद्ध स्मारक गुफाएँ जो द्वितीय शताब्दी ई॰पू॰ के हैं। यहाँ बौद्ध धर्म से सम्बन्धित चित्रण एवम् शिल्पकारी के उत्कृष्ट नमूने मिलते हैं। इनके साथ ही सजीव चित्रण भी मिलते हैं। यह गुफाएँ अजन्ता नामक गाँव के सन्निकट ही स्थित है, जो कि महाराष्ट्र के संभाजीनगर जिले में है। (निर्देशांक: 20° 30’ उ० 75° 40’ पू॰) अजन्ता गुफाएँ सन् 1983 से युनेस्को की विश्व धरोहर स्थल घोषित है।"
‘’’नेशनल ज्यॉग्राफिक ‘’’ के अनुसार: आस्था का बहाव ऐसा था कि प्रतीत होता है, जैसे शताब्दियों तक अजन्ता समेत, लगभग सभी बौद्ध मन्दिर, उस समय के बौद्ध मत के शासन और आश्रय के अधीन बनवाये गये हों।
क्षेत्र
गुफाएँ एक घने जंगल से घिरी, अश्व नाल आकार घाटी में अजंता गाँव से 3½ कि॰मी॰ दूर बनी है। यह गाँव महाराष्ट्र के संभाजीनगर शहर से 106 कि॰मी॰ दूर बसा है। इसका निकटतम कस्बा है जलगाँव, जो 60 कि॰मी॰ दूर है, भुसावल 70 कि॰मी॰ दूर है। इस घाटी की तलहटी में पहाड़ी धारा वाघूर बहती है। यहाँ कुल 29 गुफाएँ (भारतीय पुरातात्विक सर्वेक्षण विभाग द्वारा आधिकारिक गणनानुसार) हैं, जो कि नदी द्वारा निर्मित एक प्रपात के दक्षिण में स्थित है। इनकी नदी से ऊँचाई 35 से 110 फीट तक की है।
अजंता का मठ जैसा समूह है, जिसमें कई विहार (मठ आवासीय) एवं चैत्य गृह हैं (स्तूप स्मारक हॉल), जो कि दो चरणों में बने हैं। प्रथम चरण को गलती से हीनयान चरण कहा गया है, जो कि बौद्ध धर्म के हीनयान मत से सम्बन्धित है। वस्तुतः हिनायन स्थविरवाद के लिए एक शब्द है, जिसमें बुद्ध की मूर्त रूप से कोई निषेध नहीं है। अजंता की गुफा संख्या 9, 10, 12, 13 15ए (अंतिम गुफा को 1956 में ही खोजा गया और अभी तक संख्यित नहीं किया गया है।) को इस चरण में खोजा गया था। इन खुदाइयों में बुद्ध को स्तूप या मठ रूप में दर्शित किया गया है।
दूसरे चरण की खुदाइयाँ लगभग तीन शताब्दियों की स्थिरता के बाद खोजी गयीं। इस चरण को भी गलत रूप में महायान चरण ९ बौद्ध धर्म का दूसरा बड़ा धड़ा, जो कि कमतर कट्टर है, एवं बुद्ध को सीधे गाय आदि रूप में चित्रों या शिल्पों में दर्शित करने की अनुमति देता है।) कई लोग इस चरण को वाकाटक चरण कहते हैं। यह वत्सगुल्म शाखा के शासित वंश वाकाटक के नाम पर है। इस द्वितीय चरण की निर्माण तिथि कई शिक्षाविदों में विवादित है। हाल के वर्षों में कुछ बहुमत के संकेत इसे पाँचवीं शताब्दी में मानने लगे हैं। वॉल्टर एम॰ स्पिंक, एक अजंता विशेषज्ञ के अनुसार महायन गुफाएँ 462-480 ई॰ के बीच निर्मित हुई थी। महायन चरण की गुफाएँ संख्या हैं 1, 2, 3, 4, 5, 6, 7, 8, 11, 14, 15, 16, 17, 18, 19, 20, 21, 22, 23, 24, 25, 26, 27, 28, एवं 29। गुफा संख्या 8 को लम्बे समय तक हिनायन चरण की गुफा समझा गया, किन्तु वर्तमान में तथ्यों के आधार पर इसे महायन घोषित किया गया है।
महायन, हिनायन चरण में दो चैत्यगृह मिले थे, जो गुफा संख्या 9 व 10 में थे। इस चरण की गुफा संख्या 12, 13, 15 विहार हैं। महायन चरण में तीन चैत्य गृह थे जो संख्या 19, 26, 29 में थे। अपने आरम्भ से ही अंतिम गुफा अनावासित थी। अन्य सभी मिली गुफाएँ 1-3, 5-8, 11, 14-18, 20-25, व 27-28 विहार हैं।
खुदाई में मिले विहार कई नापों के हैं, जिनमें सबसे बड़ा 52 फीट का है, प्रायः सभी वर्गाकार हैं। इनके रूप में भी भिन्नता है। कई साधारण हैं, तो कई अलंकृत हैं, कुछ के द्वार मण्डप बने हैं, तो कई के नहीं बने हैं। सभी विहारों में एक आवश्यक घटक है— एक वृहत हॉल कमरा। वाकाटक चरण वालों में, कईयों में पवित्र स्थान नहीं बने हैं, क्योंकि वे केवल धार्मिक सभाओं एवम् आवास मात्र हेतु बने थे; बाद में उनमें पवित्र स्थान जोड़े गये। फिर तो यह एक मानक बन गया। इस पवित्र स्थान में एक केन्द्रीय कक्ष में बुद्ध की मूर्ति प्रायः धर्म-चक्र-प्रवर्तन मुद्रा में बैठे हुए होती थी। जिन गुफाओं में नवीनतम विशेषताएँ हैं, वहाँ किनारे की दीवारों, द्वार मण्डपों पर और प्रांगण में गौण पवित्र स्थल भी बने दिखते हैं। कई विहारों के दीवारों के फलक नक्काशी से अलंकृत हैं। दीवारों और छतों पर भित्ति चित्रण किया हुआ है।
प्रथम शताब्दी में हुए बौद्ध विचारों में अन्तर से, बुद्ध को देवता का दर्जा दिया जाने लगा और उनकी पूजा होने लगी। परिणामतः बुद्ध को पूजा-अर्चना का केन्द्र बनाया गया; जिससे महायन की उत्पत्ति हुई।
पूर्व में, शिक्षाविदों ने गुफाओं को तीन समूहों में बाँटा था, किन्तु साक्ष्यों को देखते हुए और शोधों के चलते उसे नकार दिया गया। उस सिद्धान्त के अनुसार 200 ई॰ पूर्व से 200 ई॰ तक एक समूह, द्वितीय समूह छठी शताब्दी का और तृतीय समूह सातवीं शताब्दी का माना जाता था।
आंग्ल-भारतीयों द्वारा विहारों हेतु प्रयुक्त अभिव्यंजन गुफा-मंदिर अनुपयुक्त माना गया। अजंता एक प्रकार का महाविद्यालय मठ था। ह्वेन त्सांग बताता है कि दिन्नाग, एक प्रसिद्ध बौद्ध दार्शनिक, तत्वज्ञ, जो कि तर्कशास्त्र पर कई ग्रन्थों के लेखक थे, यहाँ रहते थे। यह अभी अन्य साक्ष्यों से प्रमाणित होना शेष है। अपने चरम पर विहार सैंकड़ों को समायोजित करने की सामर्थ्य रखते थे। यहाँ शिक्षक और छात्र एक साथ रहते थे। यह अति दुःखद है कि कोई भी वाकाटक चरण की गुफा पूर्ण नहीं है। यह इस कारण हुआ कि शासक वाकाटक वंश एकाएक शक्तिविहीन हो गया, जिससे उसकी प्रजा भी संकट में आ गयी। इसी कारण सभी गतिविधियाँ बाधित होकर एकाएक रूक गयीं। यह समय अजंता का अंतिम काल रहा।
गुफा – एक ‌पहला कदम
इस गुफा में अत्यंत विस्तृत नक्काशी कार्य किया गया है, जिसमें कई अति उभरे हुए शिल्प भी हैं। यहाँ बुद्ध के जीवन से सम्बन्धित कई घटनाएँ अंकित हैं, साथ ही अनेक अलंकरण नमूने भी हैं। इसका द्वि-स्तंभी द्वार-मण्डप, जो उन्नीसवीं शताब्दी तक दृश्य था (तब के चित्रानुसार), वह अब लुप्त हो चुका है। इस गुफा के आगे एक खुला स्थान था, जिसके दोनों ओर खम्भेदार गलियारे थे। इसका स्तर अपेक्षाकृत ऊँचा था। इसके द्वार मण्डप के दोनों ओर कोठियाँ हैं। इसके अन्त में खम्भेदार प्रकोष्ठों की अनुपस्थिति बताती है कि यह मण्डप अजंता के अन्तिम चरण के साथ नहीं बना था, जब कि खम्भेदार प्रकोष्ठ एक नियमित अंग बन चुके थे। पोर्च का अधिकांश क्षेत्र कभी मुराल से भरा रहा होगा, जिसके कई अवशेष अभी भी शेष हैं। यहाँ तीन द्वार पथ हैं, एक केन्द्रीय व दो किनारे के। इन द्वारपथों के बीच दो वर्गाकार खिड़कियाँ तराशी हुई है, जिनसे अंतस उज्ज्वलित होता था।
गुफा संख्या 2
गुफा संख्या 1 से लगी गुफा सं॰ 2, दीवारों, छतों एवं स्तम्भों पर संरक्षित अपनी चित्रकारी के लिए प्रसिद्ध है। यह अत्यन्त ही सुन्दर दिखती है एवम् गुफा संख्या के लगभग समान ही दिखती है, किन्तु संरक्षण की कहीं बेहतर स्थिति में है।
फलक
इस गुफा में दो द्वार-मण्डप हैं, जो कि संख्या 1 से बहुत अलग है। बल्कि फलकों की नक्काशी भी उससे अलग दिखती है। इस गुफा को सहारा दिये दो अच्छे खासे मोटे स्तम्भ हैं, जो कि भारी नक्काशी से अलंकृत हैं। हाँ, आकार, नाप एवम् भूमि योजना में अवश्य यह पहली गुफा से काफी मिलती है।